Publication: Magyar Közlöny
Issue: MK-2000-60 (Year: 2000, Number: 60)
Era: 1990-2004
Section: 
Paragraph Index: 487

1. A 2. Cikkben foglaltak fenntartásával azokat a termékeket kell Litvániából származónak tekinteni, amely termékeket a Közösségből, Bulgáriából, Lengyelországból, Magyarországról, a Cseh Köztársaságból, a Szlovák Köztársaságból, Romániából, Litvániából, Lettországból, Észtországból, Szlovéniából, Izlandból, Norvégiából, Svájcból (beleértve Liechtensteint) 1 vagy Törökországból — Litvánia és ezen országok közötti megállapodásokhoz tartozó származási szabályok előírásai alapján — származó anyagok beépítésével ott állítottak elő, feltéve, hogy a Litvániában elvégzett megmunkálás vagy feldolgozás túlmegy a Jegyzőkönyv 7. Cikkében felsoroltakon. Nem szükséges, hogy az ilyen anyagok kielégítő megmunkáláson vagy feldolgozáson menjenek keresztül. 1 A Liechtensteini Hercegség vámuniót hozott létre Svájccal, valamint az Európai Gazdasági Térséget létrehozó megállapodás Szerződő Fele.

Source: https://magyarkozlony.hu/hivatalos-lapok/12279c361c0f99779687769a674ecc131bdf4d96/dokumentumok/0fac993964877ff6893a3f632c663d7c80a95649/letoltes